แม้จะประกาศลดระดับจากโรคติดต่ออันตราย มาเป็นโรคติดต่อที่เฝ้าระวังแต่ ทางการแพทย์ยังต้องดูแลรักษา
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า การประชุม ศบค. วันนี้ จะมีการพิจารณายกเลิก พ.ร.ก.ฉุกเฉิน แล้วไปใช้พระราชบัญญัติโรคติดต่อ ซึ่งมีทั้งมาตรการและแผนปฎิบัติการที่คณะกรรมการโรคติดต่อได้เตรียมพร้อมไว้แล้ว เพื่อเสนอต่อที่ประชุม ศบค. ซึ่งไม่ต่างจากแผนปฏิบัติการโรคติดต่อเฝ้าระวังอื่นๆ  ที่มีมติให้ลดระดับจากโรคติดต่ออันตราย มาเป็นโรคติดต่อที่เฝ้าระวัง ย้ำว่า แม้จะประกาศลดระดับจากโรคติดต่ออันตราย มาเป็นโรคติดต่อที่เฝ้าระวังแต่ทางการแพทย์ยังต้องดูแลรักษา รวมถึงการให้เวชภัณฑ์ที่เป็นการดูแลเฉพาะ เพราะยาที่ใช้รักษาโควิดยังจดทะเบียนเป็นยาที่ใช้ในสถานการณ์ฉุกเฉิน ยังไม่สามารถหาซื้อได้ทั่วไป และเวชภัณฑ์ที่มีอยู่ขณะนี้ มีเพียงพอกับอาการและจำนวนผู้ติดเชื้อ ส่วนเรื่องการกักตัวหากมีอาการไม่รุนแรง หรือมีอาการน้อย ไม่จำเป็นต้องกักตัวนั้น ขอให้ติดตามรายละเอียดจากที่ประชุม